stanford-oval/wikipedia huggingface dataset:
ArtRave: The Artpop Ball
תקציר המופע

ההופעה מתחילה בפתאומיות כאשר המסך מול הקהל נדלק והבמה זוהרת בצבעים צבעוניים ומתחילה להתנגן מוזיקה קצבית חזקה ברקע וקולה של גאגא נשמע מדבר. במסך נראים המילים, "האם", "אתם", "מוכנים" ולאחר כ-5 דקות שהרקדנים הסתובבו סביב הבמה עם כדורים צבעוניים, גאגא יוצאת עם תלבושת מנצנצת עם כנפיים, תספורת קארה בלונדינית, וכדור בדולח כחול באזור החזה שלה (כמו בעטיפת האלבום) ומתחילה לבצע את שיר הפתיחה "Artpop". בסיומו השיר השני "G.U.Y" מתחיל להישמע והיא שרה את מילותיו ללא הכנפיים בתלבושתה. במעבר לשיר הבא "Donatella" היא נשארת על הבמה שזוהרת באורות סגולים באותה התלבושת, וכאשר השיר מסתיים היא יורדת מהבמה ומחליפה לתלבושת שונה ובחזרתה נראית עם פאה בצבע שטני וביקיני צדפות ונושאת נאום. כאשר מסיימת את דבריה "Venus" מתחיל ובעת ביצועו היא מנגנת בגיטרה.
לאחר הביצוע היא מגיעה לצד שני נגנים לבושים בלבן ונושאת נאום לקהל לפני השיר "Manicure". בעת השיר היא לובשת ג'קט משובץ בצבעים אדום ושחור ומתהלכת על הבמה עם מקל המיקרופון שלה ויושבת על כיסא שאותו מזיז אחד מרקדניה. בסיום השיר היא יורדת מהבמה ומחליפה תלבושת חדשה לפני "Just Dance" שבו מנגנת בגיטרת פסנתר, ובמעבר לשיר הבא "Poker Face" נשארת על הבמה לצד רקדניה הלבושים בתלבושות צבעוניות, וכך גם ב-"Lovegame".
לאחר שלושת השירים היא נעלמת מהבמה שזוהרת בצבע צהוב ומוזיקת מעבר מתחילה להישמע, כאשר היא עולה לבמה ונראית בתלבושת חדשה בצבע שחור לבן שעשויה מגומי המזכירה תמנון, מתחילה לבצע את "alehjdro". לקראת סיום הביצוע רקדניה מורידים ממנה את זרועות התמנון והבמה מחליפה צבע מאדום לסגול והשיר "Do What U Want" מתחיל בכך שהיא יושבת על כיסא העשוי מיד אדם בצבע כסוף שמתחיל לעלות למרכז הבמה. בסיום השיר גאגא מתחילה לבצע את "Dope" ו-"Yoü and I" על פסנתר עשוי גבישים כחולים שנמצא על הבמה ולאחר ביצוע השירים, נושאת נאום ומעלה מעריץ על הבמה ושרה לצידו בליווי הפסנתר את "Born This Way". לאחר השיר היא והמעריץ יורדים מהבמה והיא מחליפה לתלבושת חדשה בזמן שמוזיקת מעבר נשמעת לקהל וקונפטי נופל ואורות צבעוניים זוהרים על הבמה. כאשר היא חוזרת נראית עם שיער ירוק ומעיל עור שמתחתיו לבוש שחור חלק ללא מכנס, החלה לשיר מספר בתים מ-"The Edge Of Glory" ועברה במהרה ל-"Judas" ואחריו "Aura". במעבר לשיר השמונה עשר, "Sexxx Dreams" היא נשארת עם התלבושת על הבמה הזוהרת בצבע אדום כחול ומבצעת את השיר. לשיר הבא "Mary Jane Holland" לבמה מובאים כיסאות לבנים שעימם היא ורקדניה מבצעים את השיר בערפל על הבמה.
בשיר ה-20 במהלך המופע, "Bed romance" אחד הרקדנים לוקח את גאגא לאחד המסלולים על הבמה והיא מתחילה לרקוד את כיראוגרפיית השיר המקורית. כאשר הוא מסתיים היא נעלמת מהבמה שמחשיכה ומוארת בצבע כחול, מחליפה תלבושת בזמן שמוזיקת ג'אז נשמעת ברקע, וחוזרת עם פאת תלתלים שחורה ומעיל אדום ומתחילה לשיר את "(Bang Bang (My Baby Shot Me Down". לפני ביצוע "Telephone" היא נושאת נאום קצר ומחליפה תלבושת בעירום על הבמה מול הקהל, שניראת כחצאית ירוקה, שיער סגול, ונעלי ספורט אפורות. היא נשארת עם תלבושת זו גם בשירים הבאים "Applause", ו-"Swine" לפני ההדרן. בסיום השיר היא נעלמת מהבמה ומחליפה תלבושת בפעם האחרונה. לאחר מכן היא חוזרת עם שיער לבן ארוך (כמו בווידאו קליפ ל-"G.U.Y.") ושמלה לבנה מנצנצת עם שובל ונושאת נאום לקהל לפני ביצוע "Paparazzi" על הפסנתר. בסיומו היא ורקדניה נותנים קידה לקהל ונעלמים והבמה מחשיכה. המופע נמשך כשעתיים ו-25 דקות וזהו הסבב הארוך ביותר של גאגא.
ביקורת > צפון אמריקה

ג'ון ווקר מחדשות MTV סקר את קונצרט הפתיחה בפורט לודרדייל, והתרשם מהמופע כשאהב במיוחד את הקטע אחרי ביצועו של "Alejandro", כאשר גאגא מחליטה להחליף את התחפושת שלה על הבמה ועשתה זאת בעזרת הסטייליסטים שלה. ווקר הוסיף כי "כדי להוכיח זאת, גאגא קרעה את הפאה הירוקה באורך הכתפיים מעל לראשה. כן, היא ממש חטפה את הפאה שלה.". אדם קרלסון ממגזין הבילבורד שיבח את המופע באומרו שהיא הפכה את "המחזה" ל-"הפתעה " בעודו מחמיא לכוריאוגרפיה ולשינויי התלבושות המתמידים והסביר כי "לדבר על הופעות של גאגא זה יותר כיף מאשר להקשיב להם, אבל אל תתייחס לזה כעלבון. יש על מה לדבר". כריס ריצ'רדס מהעיתון וושינגטון פוסט אמר כי "עבור מופע פופ בזירה במרכז ורייזון זה הרגיש טוב. כתרגיל ציבורי באהבה הדדית, ללא תנאי, הוא הרגיש ייחודי מגאגא". גלן גמבואה מעיתון הניוזדיי התרשמה מההופעות ואמרה "בין אם זו הייתה הטמטום של "Venus", השובבות של "Donatella" או הנשמה של "Do What U Want", היא מילאה את השירים בעוצמה מדבקת".
לורן מוראסקי מאתר החדשות, CBS News הרגיש שגאגא הייתה ב-"כוח מלא" במהלך הקונצרט ונראתה "ממש בבית עם הקהל הניו יורקי". פרנק שק מהעיתון הוליווד ריפורטר שיבח את מערך הבמה, התלבושות והיבט הבידור הכללי בסבב, ואמר כי "בניגוד למדונה, העוסקת בתיאטרון דומה, אך צונן יותר ויותר, גאגא משקיעה את המשקפיים שלה עם מתיקות ולב שלא ניתן להכחישה". והוסיף כי רגעי השיא של ההמופע הם הביצועים של השירים, "Born This Way" ו-"Gypsy". ביקורות שליליות כלפי הסבב נראות מהכתב רוב שפילד ממגזין הרולינג סטון שסיקר את הופעתה במדיסון סקוור גארדן והתאכזב בעודו אומר, "מופע זירה-רוק-רציף, מהסוג שבו ללהקה יש אלבום חדש ומגושם". והוסיף כי התאכזב מכך שגאגא בחרה להתעלם משירים מתוך Born This Way ומהסינגלים המצליחים שלה. דן דלוקה מהעיתון פילדלפיה דיילי ניוז כתב כי "ההופעה נפגעה ברצינות רבה מדי על ידי קטעי ריקוד עתידיים המופעלים על ידי Artpop שחולשותיהם נחשפו בכל פעם שגאגא חזרה ללהיטיה המפתים יותר וכי היא "ביצעה שירים רבים מדי מתוך האלבום החדש". כתב העיתון הבוסטון גלוב ג'יימס ריד הרגיש כי "משהו חסר בהופעתה של גאגא, היא מרגישה חלולה". הוא גם מתח ביקורת על הסתמכותה של גאגא על פלייבאק במהלך ההופעות". ג'ואי גררה מהעיתון יוסטון כרוניקל מצא כי המופע "לא מחובר", ואמר כי במהלכו היו "מעט מעברים אמיתיים בין רצפים, במיוחד ברגעים המאוחרים יותר".
ביקורת > אוקיאניה, אסיה, ואירופה

קנדיס בארנס מהעיתון סידני מורנינג העניקה למופעה של גאגא באוסטרליה ביקורת חיובית ואמרה "גאגא העבירה מופע שמתאים למלכה, היה קשה להבחין היכן האמנות הסתיימה והמוזיקה החלה", סיכמה. ג'ני ולנטיש מהמגזין טיים אאוט העניקה למופע במלבורן חמישה כוכבים, וכינתה את גאגא "זמרת פנומנלית עם קול עצום שיכולה לנסות את כוחה בכל ז'אנר", תוך כדי שהיא משבחת את להקתה החיה ואת החלפת התחפושות. כתב העיתון המבקר הלאומי, סעיד סייד באבו דאבי תיאר את המופע כ-"משעשע מאוד" וכמשהו ש-"מספק את המנדט האולטימטיבי של מוזיקת הפופ, לרקוד את דאגותיך".
מוחמד קאדרי מהעיתון בדובאי Khaleej Times כתב על הקונצרט המאופק של גאגא בעיר בגלל רגשותיהם הדתיים של התושבים במדינה וציין כי גאגא יכולה להעלות "מחזה" והיא "הייתה נחושה ליצור קשר עם הקהל המקומי שלה כשהיא מנסה להרכיב ביטויים מדברים מחמיאים". כתבת העיתון הישראלי, The Times of Israel דברה קמין שיבחה את קולה של גאגא בהופעתה בתל אביב והוסיפה כי "המופע היה כל מה שגאגא הבטיחה וכל מה שהאוהדים ציפו ממנה - קול רם, פלואורסצנטי, בעל אופי מיני מפורש שמבהיר את המוח". הכתב אסף נבו מאתר Mako כתב על הופעתה בישראל כי "ליידי גאגא, מכוכבות הפופ הגדולות בעולם, הופיעה הערב בפארק הירקון בתל אביב ונתנה שואו של זמרת ופרפורמרית נהדרת בשיא הכושר, עם שלל תלבושות ולהיטים. דייב סימפסון מהגרדיאן נתן ביקורת חיובית לקונצרט בירמינגהם, והעניק למופע 4 כוכבים מתוך 5. והצהיר כי "גאגא הואשמה לעיתים קרובות בכך שהיא מלאכותית ואין בה לב, אך המופע הערב הוא הצהרה עוצמתית של כוכבת המסרבת להיות מוצמדת או להימחק". דניאל דילן ריי מהאינדפנדנט העניק למופעה בעיר 4 מתוך 5 כוכבים ותיאר את הסבב כ-"צעקני, ססגוני ולעיתים קרובות מסמל את זמני המסיבות הנעימים והטובים".
הכתבת קייטי פיצפטריק מהעיתון Manchester Evening News העניקה למופעה בבריטניה כ-5 כוכבים מתוך 5 ושיבחה את קולה של גאגא, את הלהקה החיה שלה, את התלבושות ואת הקשר שלה עם האוהדים והדגישה את מופעה במנג'סטר בו גאגא עזרה למעריץ להציע לבן זוגו נישואים על הבמה. קייטי הצהירה כי "ארטרייב בשמו הראוותני עשוי לאשר שגאגא אשת התצוגה בהחלט עוסקת באמנות שלה. אבל הגברת הקטנה הזו עם מערכת הריאות החזקה היא ללא ספק כולה לב". לודוביק האנטר-טילני מהעיתון הפייננשל טיימס. דירג את המופע בשלושה מתוך חמישה כוכבים. הוא מתח ביקורת על שימושה של גאגא בשירי Artpop אך החמיא לרצפי האקוסטיקה והפסנתר של המופע".
קבלה מסחרית > מכירת כרטיסים

הכרטיסים הראשונים שנהפכו לזמינים היו חברי אתרה של גאגא, "Littlemonsters.com". הם סופקו עם קוד ייחודי להזמנת כרטיסים באינטרנט, אך היו מוגבלים לארבעה כרטיסים לכל אחד. על פי החברה "Live Nation", ב-9 בדצמבר 2013, הכרטיסים של המופעים בטורונטו, ויניפג, קלגרי, לוס אנג'לס, ואדמונטון נמכרו בתוך מספר שעות. לאחר הביקוש הגבוה, נוספו שני מופעים חדשים, ב-26 ביוני במילווקי ו-28 ביוני באטלנטיק סיטי.
ב-29 בינואר 2014, גאגא פרסמה את תאריכי המופעים בלג האירופי של הסבב, שיתחיל ב-23 בספטמבר 2014 בבלגיה. גאגא שיתפה פעולה עם הרשת הסלולרית הבריטית "O2", לעסקה שתאפשר ללקוחות החברה להוציא כרטיסים לסבב בשלושה ימים לפני השחרור הכללי. העסקה כללה את גאגא בהשתתפות במודעה חדשה, לקידום המופעים בבריטניה של הסבב והראתה אותה לובשת שמלה עם כריות כתפיים גדולות ונוצצות, תוך כדי שהיא ריצה לקראת מופע. זו הייתה הפעם השנייה שגאגא שיתפה פעולה עם "O2", עם שחרורו, האתר "Ticketmaster" דיווח כי המקומות בבריטניה נמכרו תוך 5 דקות, מה שגרם לגאגא להוסיף עוד שני מופעים בלונדון.
קבלה מסחרית > הכנסות

29 ההופעות בצפון אמריקה גייסו כ-26 מיליון דולר, עם ממוצע של כמעט 900 אלף דולר לכל הופעה. בחודש יוני 2014, בילבורד פרסם את הנתונים הראשונים של ההכנסות לסבב, עד 2 ביוני. גאגא דורגה במקום הרביעי באותה תקופה במצעד הסבבים המרוויחים ביותר של בילבורד עם סכום כולל של כ-13.9 מיליון דולר ויותר מ-171,000 כרטיסים. באוקטובר 2014 החלק השני של ההכנסות שוחררו ובהם מכירות של כ-509,741 כרטיסים והכנסות של כ-46,933,594 מיליון דולר הכנסות ודירוג במקום השני במצעד הסבבים בבילבורד.
סך הכל, "ArtRave: The Artpop Ball" הרוויח מעל ל-83,000,000 מיליון דולר עם כ-920,088 כרטיסים שנמכרו מתוך 74 הופעות שרשימת ההכנסות בהן נחשפה. ברשימת סוף השנה של הסבבים המרוויחים ביותר של "Pollstar", גאגא דורגה במקום השביעי עם 88.7 מיליון דולר ברוטו ו-947,852 כרטיסים מתוך 84 הופעות. בילבורד דירג את הסבב במקום התשיעי ברשימת "סיבובי ההופעות הטובים ביותר של 2014" עם כ-76 הופעות עם הכנסות גלויות.
קבלה מסחרית > "Lady Gaga presents: artRAVE Live from Paris"

ב-17 בנובמבר 2014, הודיעה גאגא באמצעות חשבונות הרשתות החברתיות שלה כי המופע האחרון של הסבב, שהתקיים בפריז, צרפת ב-24 בנובמבר, יהיה משודר בלייב ברחבי העולם, באינטרנט בחברה Yahoo!. המופע החל עם מצגת וידאו של 30 שניות של דיוקנאות של גאגא, אשר הוצגו בעבר במוזיאון הלובר בפריז, וידאו המופע הופק על ידי הבמאי רוברט וילסון. כאשר שוחרר, שבר שיאים עבור Yahoo! ו-Live Nation לאחר הפופולריות הרבה שלו.
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2014 | פרסי האתר של בילבורד | סיבוב ההופעות הטוב ביותר | זכייה |  |
רשימת שירים

"Artpop"
"G.U.Y."
"Donatella"
"Venus"
"Manicure"
"Just Dance"
"Poker Face"
"Telephone"
"Partynauseous"
"Paparazzi"
"Do What U Want"
"Dope"
"You and I"
"Born This Way"
"The Edge Of Glory"
"Judas"
"Aura"
"Sexxx Dreams"
"Mary Jane Holland"
"Alejandro"
"Bang Bang (My Baby Shot Me Down)"
"Bad Romance"
"Applause"
"Swine"
רשימת שירים > הדרן

"Gypsy"
רשימת שירים > אירועים מיוחדים

השירים "Fashion!" ו-"Cake Like Lady Gaga" בוצעו בין 4 במאי ל-3 ביוני 2014.
השיר "Mary Jane Holland" הוצא מרשימת השירים מ-9 ביולי עד 24 בספטמבר.
בעת המופע בניו יורק הדי ג'י T.I. הצטרף אל גאגא בביצוע השיר "Jewels n' Drugs".
בעת המופע בקלגרי, גאגא ביצעה את השיר "Hair".
בעת המופע באוטווה, גאגא ביצעה גרסת כיסוי לשיר "I've Got a Crush on You" של המלחין ג'ורג' גרשווין.
בעת המופע בתל אביב, הזמר טוני בנט הצטרף אל גאגא על הבמה והם ביצעו ביחד את השיר "I Can't Give You Anything But Love".
בעת המופע בווינה, מנצ'סטר, וברצלונה, גאגא ביצעה גרסות כיסוי לשיר "What's Up?" של הלהקה 4 נון בלונדס.
Collage

Collage (בעברית: קולאז') הוא ההמיני-אלבום השני של הצמד הדיג'יים האמריקאים הצ'יינסמוקרס. האלבום יצא לאור ב-4 בנובמבר 2016, על ידי חברת התקליטים קולומביה רקורדס, Disruptor Records.
רשימת רצועות

| Collage> מס' | Collage> שם | Collage> משך | Collage>  | Collage>  | Collage>  | Collage>  | Collage>  | Collage>  | Collage>  |
| --- | --- | --- | --- | --- | --- | --- | --- | --- | --- |
| 1. | Setting Fires (בהשתתפות Xylø)   | 4:07 |  |  |  |  |  |  |  |
| 2. | All We Know (בהשתתפות פיבי ראיין)   | 3:14 |  |  |  |  |  |  |  |
| 3. | Closer (בהשתתפות הלסי)   | 4:04 |  |  |  |  |  |  |  |
| 4. | Inside Out (בהשתתפות צ'ארלי)   | 3:54 |  |  |  |  |  |  |  |
| 5. | Don't Let Me Down (בהשתתפות דאייה)   | 3:28 |  |  |  |  |  |  |  |
| משך כולל: | משך כולל: | 18:47 |  |  |  |  |  |  |  |
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 23 |
|  אירלנד | מצעד האלבומים האירי | 16 |
|  ארצות הברית | בילבורד 200 | 6 |
|  ארצות הברית | מצעד אלבומי הדאנס\אלקטרוני | 1 |
|  הממלכה המאוחדת | מצעד האלבומים הבריטי | 49 |
|  טאיוואן | ג'י-מיוזיק | 10 |
|  ניו זילנד | המצעד הניו זילנדי הרשמי | 7 |
|  סקוטלנד | מצעד האלבומים הסקוטי | 74 |
|  קנדה | מצעד האלבומים הקנדי | 2 |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |
| --- | --- | --- |
|  ארצות הברית | בילבורד 200 | 30 |
|  ארצות הברית | מצעד אלבומי הדאנס\אלקטרוני | 2 |
|  ניו זילנד | המצעד הניו זילנדי הרשמי | 32 |
|  קנדה | מצעד האלבומים הקנדי | 18 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה 2× | 2,000,000 |
| בריטניה (BPI) | כסף | 60,000 |
הערות שוליים

↑  "ARIA CHART WATCH #405". auspOp. January 28, 2017. Retrieved January 28, 2017.
↑  Gold & Platinum, RIAA (באנגלית)
↑  "American album certifications – The Chainsmokers – Collage". Recording Industry Association of America. Retrieved April 6, 2017. If necessary, click Advanced, then click Format, then select Album, then click SEARCH.
| הצ'יינסמוקרס |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Memories...Do Not Open • Sick Boy • World War Joy • So Far So Good |  |
| מיני-אלבומים | Bouquet • Collage • Sick Boy EP • Sick Boy...This Feeling • World War Joy EP |  |
| סיבובי הופעות | Memories Do Not Open Tour • Euro Memories... Do Not Open Tour • World War Joy Tour |  |
| הצ'יינסמוקרס – שירים |
| --- | --- | --- |
| Bouquet | "Roses" • "Waterbed" • "Until You Were Gone" • "New York City" |  |
| Collage | "Don't Let Me Down" • "Inside Out" • "Closer" • "All We Know" • "Setting Fires" |  |
| Memories...Do Not Open | "Honest" • "Something Just Like This" • "Paris" |  |
| Sick Boy | "Sick Boy" • "You Owe Me" • "Everybody Hates Me" • "Somebody" • "Side Effects" • "Save Yourself" • "This Feeling" • "Siren" • "Beach House" • "Hope" |  |
| World War Joy | "Who Do You Love" • "Kills You Slowly" • "Do You Mean" • "Call You Mine" • "Takeaway" • "Push My Luck" • "The Reaper" • "Family" • "See the Way" • "P.S. I Hope You're Happy" |  |
| סינגלים אחרים | "Erase" • "The Rookie" • "Selfie" • "Kanye" • "Polkadots" • "Let You Go" • "Split (Only U)" |  |
| סינגלים שיווקים | "The One" • "Young" |  |
| --- | --- |
בקרת זהויות :  MusicBrainz release group: 9626b2c8-40d5-4557-91f3-0070e3cf43dc
לורנס וונג

זהו שם סיני; שם המשפחה הוא .
לורנס וונג שיון צאי (נולד ב-18 בדצמבר 1972) הוא כלכלן ופוליטיקאי סינגפורי המכהן כראש הממשלה הרביעי של סינגפור מאז 2024 ושר האוצר מאז 2021. וונג חבר במפלגת הפעולה העממית (PAP), הוא חבר הפרלמנט מאז 2011.
לפני שנכנס לפוליטיקה, וונג עבד במשרד המסחר והתעשייה, משרד האוצר ומשרד הבריאות. הוא היה המזכיר הפרטי הראשי של ראש הממשלה לי הסיין לונג בין 2005 ל-2008. הוא שימש גם כמנכ"ל של רשות שוק האנרגיה בין 2009 ל-2011. וונג ערך את הופעת הבכורה הפוליטית שלו בבחירות הכלליות של 2011, שם התמודד בייצוג קבוצתי (אנ') בחוף המערבי של סינגפור כחלק מצוות PAP בן חמישה חברים וניצח. לאחר מכן, וונג התמודד בבחירות הכלליות של 2015, ושוב ב־2020. לפני מינויו לשר האוצר, שימש וונג כשר התרבות, הקהילה והנוער בין 2012 ל-2015, שר התקשורת והמידע השני בין 2014 ל-2015, שר לפיתוח לאומי בין 2015 ל-2020, השר השני של האוצר בין 2016 ל-2021, ושר החינוך בין 2020 ל-2021.
וונג היה יושב ראש משותף של ועדה רב-משרדית שהוקמה על ידי הממשלה בינואר 2020 כדי לנהל את מגפת הקורונה בסינגפור. כשר האוצר, הוא פיקח על העלאה הדרגתית של מס הסחורות והשירותים (GST) שממשלתו של לי דגלה בו עד ל-9% ב-2024, לעומת 7% שנקבעו מאז 2007. באפריל 2022, הוא נבחר למנהיג צוות הדור הרביעי של ה-PAP, מה שהציב אותו בתור מועמד מוביל לרשת את לי. וונג נכנס לתפקיד סגן ראש ממשלת סינגפור ב-13 ביוני 2022, וכיהן לצד הנג סווי קיט. ב-26 בנובמבר 2022, וונג מונה לתפקיד החדש שנוצר של סגן המזכיר הכללי של ה-PAP.
וונג היה בעבר יושב ראש הרשות המוניטרית של סינגפור (MAS) מ-2023 עד 2024 וכן סגן יו"ר בין 2021 ל-2023. הוא כיהן כיושב ראשוועדת אסטרטגיות ההשקעות של סינגפור מ-7 ביולי 2023, במקביל להיותו יושב ראש המועצה המייעצת הבינלאומית (IAC) של מועצת הפיתוח הכלכלי (EDB) מ-8 ביולי 2023 ועד ל-1 ביוני 2024. וונג מונה גם לסגן יושב ראש מועצת המנהלים של ועדת אסטרטגיות ההשקעות של סינגפור ב-1 באוקטובר 2023. ב-15 במאי 2024 הושבע וונג לתפקיד ראש הממשלה הרביעי של סינגפור, והפך לראש הממשלה הראשון שנולד לאחר הקמתה של סינגפור של ימינו.
חיים אישיים

וונג התחתן לראשונה בגיל 28 אך התגרש מאשתו הראשונה לאחר שלוש שנים בגלל "אי התאמה". אשתו השנייה היא טיפאני לו צה לואי, בנקאית לשעבר, וכיהנה במועצת המנהלים של YMCA סינגפור. אין לו ילדים והוא נוצרי מתודיסטי. אחיו הבכור הוא מהנדס תעופה וחלל במעבדות הלאומיות DSO. התחביבים שלו כוללים נגינה בגיטרה ורכיבה על אופנועים.
הערות שוליים

↑  "MP | Parliament of Singapore". ארכיון מ-17 ביולי 2020. נבדק ב-17 ביולי 2020. {{cite web}}:  (עזרה)
↑  Au-Yong, Rachel (29 בספטמבר 2015). "Lawrence Wong to lead National Development". The Straits Times (באנגלית). ארכיון מ-16 באוגוסט 2017. נבדק ב-16 באוגוסט 2017. {{cite news}}:  (עזרה)
↑  "7 ministries get new ministers in major Cabinet reshuffle". CNA (באנגלית). ארכיון מ-16 במאי 2021. נבדק ב-23 באפריל 2021. {{cite web}}:  (עזרה)
↑  "Finance Minister Lawrence Wong endorsed as leader of 4G team: PM Lee". CNA (באנגלית). ארכיון מ-14 באפריל 2022. נבדק ב-14 באפריל 2022. {{cite web}}:  (עזרה)
↑  "Changes to Cabinet and Other Appointments (June 2022)". Prime Minister's Office Singapore (באנגלית). 6 ביוני 2022. ארכיון מ-6 ביוני 2022. נבדק ב-6 ביוני 2022. {{cite web}}:  (עזרה)
↑  "Lawrence Wong elected PAP deputy secretary-general in newly created role". Channel NewsAsia (באנגלית). 26 בנובמבר 2022. ארכיון מ-26 בנובמבר 2022. נבדק ב-27 בנובמבר 2022. {{cite news}}:  (עזרה)
↑  "EDB appoints new Chairman to its International Advisory Council (IAC)". נבדק ב-2024-08-01.
↑  Pei, Mia (2024-06-12). "Gan Kim Yong takes over as EDB's International Advisory Council chairman". The Straits Times (באנגלית). ISSN 0585-3923. נבדק ב-2024-08-01.
↑  "You tick my box: How Singapore politicians found love". AsiaOne. 25 ביוני 2020. ארכיון מ-4 באוקטובר 2021. נבדק ב-4 באוקטובר 2021. {{cite web}}:  (עזרה)
↑  "Lawrence Wong on politics, policies, and living alone". The New Paper (באנגלית). 1 בספטמבר 2015. ארכיון מ-16 באוגוסט 2017. נבדק ב-16 באוגוסט 2017. {{cite news}}:  (עזרה)
↑  Yuen-C, Tham (6 באוגוסט 2022). "DPM Lawrence Wong and his wife, and another new TikTok account: What politicians are up to this week | The Straits Times". The Straits Times (באנגלית). ארכיון מ-17 באוגוסט 2022. נבדק ב-17 באוגוסט 2022. {{cite news}}:  (עזרה)
↑  Goh, Yan Han (15 באפריל 2024). "7 things to know about Singapore's next prime minister Lawrence Wong". The Straits Times (באנגלית). ISSN 0585-3923. ארכיון מ-3 במאי 2024. נבדק ב-3 במאי 2024. {{cite news}}:  (עזרה)
↑  "8 things to know about Lawrence Wong". 14 באפריל 2022. ארכיון מ-30 ביוני 2022. נבדק ב-30 ביוני 2022. {{cite web}}:  (עזרה)
↑  Goh, Amanda. "From playing the guitar to riding a motorcycle: 9 things to know about Lawrence Wong, Singapore's next Prime Minister". tatlerasia.com. Tatler. ארכיון מ-20 באפריל 2024. נבדק ב-20 באפריל 2024. {{cite web}}:  (עזרה)
↑  See Kit, Tang. "What we know about Singapore's fourth prime minister Lawrence Wong". TODAY (באנגלית). ארכיון מ-20 באפריל 2024. נבדק ב-20 באפריל 2024. {{cite web}}:  (עזרה)
| --- | --- |
בקרת זהויות :  GND: 1190231638  VIAF: 2594158070669908780005   WorldCat (עם VIAF): 2594158070669908780005
Con Los Años Que Me Quedan

Con Los Años Que Me Quedan (באנגלית: With The Years I Have Left, ובעברית: עם השנים שנותרו לי) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra. השיר יצא לאור בספטמבר 1993, כסינגל השני מתוך האלבום.
השיר הגיע למקום הראשון במצעד השירים הלטיניים, וה-40 במצעד הסינגלים הבריטי.
רקע וכתיבה

השיר נכתב על ידי גלוריה אסטפן ואמיליו אסטפן בעלה והופק על ידו גם כן. השיר הוא שיר מסוגת הבולרו, המשלבת בתוכה את סוגת הפופ הלטיני. כמו כן, השיר הוא מעין בלדה, באמצעותה אסטפן מבטאת את התחושות שהיא מרגישה כלפי השנים שנותרו לה לחיות.
בארצות הברית זכה השיר להצלחה חסרת תקדים כאשר כבש את פסגת מצעד השירים הלטיניים.
"If We Were Lovers"

"Con Los Años Que Me Quedan" ו-"If We Were Lovers" בעלי אותה המנגינה, אך הם חולקו לשני שירים שונים האחד מהשני. הם לא נועדו להיות תרגומים זה של זה, אלא שירים שמציגים שני היבטים שונים של אהבה - הראשון הוא אהבה נצחית והשני הוא אהבה חושנית והלהט שהיא מביאה עמה.
מיקומי שיא

|   ‏‏‏  מצעדים ודירוגים (1993)> מדינה |   ‏‏‏  מצעדים ודירוגים (1993)> מצעד |   ‏‏‏  מצעדים ודירוגים (1993)> מיקום שיא |   ‏‏‏  מצעדים ודירוגים (1993)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הלטיניים | 1 |  |
|  הממלכה המאוחדת | מצעד הסינגלים הבריטי | 40 |  |
Cage The Elephant

| --- | --- |
חברי הלהקה במהלך הופעה בפסטיבל המוזיקה "Bonnaroo", ‏2017. מימין לשמאל: בראד שולץ, מתן מינסטר, מאט שולץ, ג'ארד צ'מפיון, ניק בוקרת' ודניאל טיכנור.
חברי הלהקה במהלך הופעה בפסטיבל המוזיקה "Bonnaroo", ‏2017. מימין לשמאל: בראד שולץ, מתן מינסטר, מאט שולץ, ג'ארד צ'מפיון, ניק בוקרת' ודניאל טיכנור.
 מקום הקמה:  באולינג גרין, קנטקי, ארצות הברית
 מוקד פעילות:  ארצות הברית ארצות הברית
 תקופת הפעילות:  מ-2006
 סוגה:  רוק אלטרנטיבי • אינדי רוק • רוק פסיכדלי • גראז' רוק • פאנק בלוז • פוסט-פאנק
 שפה מועדפת:  אנגלית
 חברת תקליטים:  Relentless • ‏RED Ink • ‏Jive • ‏RCA
 פרסים והוקרה:  פרס גראמי לאלבום הרוק הטוב ביותר, 2017 ו-2020
 www.cagetheelephant.com
 פרופיל ב-IMDb
 חברים
 מאט שולץ, בראד שולץ, דניאל טיכנור, ג'ארד צ'מפיון, ניק בוקרת', מתן מינסטר.
 חברים לשעבר
 לינקולן פאריש.
Cage The Elephant (בתרגום חופשי לעברית: לכלוא את הפיל) היא להקת רוק אמריקאית שנוסדה במקור ב-2006 בבוולינג גרין שבקנטקי, הלהקה עברה ללונדון ב-2008 בטרם יציאת אלבומה הראשון. הלהקה מורכבת כיום מהזמר מתיו שולץ, הגיטריסט בראד שולץ (מתיו ובראד אחים, בראד הוא הבכור מבין השניים), המתופף ג'ארד צ'מפיון והבסיסט דניאל טיקנור. נוספים להופעותיהם הקלידן/גיטריסט מת'הן מינסטר והגיטריסט ניק בוקרת'. אלבומה הראשון של הלהקה "Cage The Elephant" יצא ב-2008, האלבום שנחל הצלחה מרובה כלל בתוכו מספר סינגלים שהופצו לרדיו והביא ללהקה תשומת לב רבה באנגליה ובארצות הברית.
קייג' דה אלפנט ידועים בהופעותיהם האנרגטיות ובעיבוד האלקטרוני שלהם. האלבום הראשון של הלהקה הושפע ממוזיקת רוק, פאנק ובלוז. עם זאת, אלבומם השני, Thank you, Happy Birthday, נושא השפעה גדולה של מוזיקת פאנק רוק ולהקות כמו הפיקסיז ונירוונה. באלבומם השלישי, מלופוביה, נעשה מאמץ רב מצד הלהקה למצוא את סגנונם הייחודי והאלבום אכן זכה במועמדות לפרס אלבום המוזיקה האלטרנטיבית הטוב ביותר בטקס פרסי גראמי של 2015. אלבומה הרביעי של הלהקה, Tell Me I'm Pretty, שוחרר בדצמבר 2015. האלבום החמישי, Social Cues, יצא ב-2019.
היסטוריה > הקמה

לפני הקמת הלהקה, מאט שולץ עבד בתחום הבנייה כשרברב ואחיו בראד עבד בטלמרקטינג. מאט הרגיש כי הוא מוכרח לעזוב את עבודת השרברבות, אחרת הוא יישאר בה לכל חייו, ושכנע את בראד להתחיל לעבוד איתו במסעדת כריכים. גם דניאל טיכנור וג'ארד צ'מפיון לא היו חלק מתעשיית המוזיקה טרם הצטרפותם ללהקה, והם עבדו בחברת "Lowe's" ובחנות חיות, בהתאמה. לעומת זאת, ניק בוקרת' ומתן מינסטר שהצטרפו ללהקה בהמשך (ב-2017) דווקא כן עבדו כמוזיקאים: בוקרת' ניגן עם הלהקות "Nicos Gun" ו-"Morning Teleportation", ולמינסטר הייתה להקה בשם "YOURS". האחים שולץ, טיכנור וצ'מפיון הם חברי ילדות, ובימי בית ספר התיכון הם הרכיבו להקה בשם "Perfect Confusion" ואף הוציאו מיני-אלבום כחלק ממנה בבגרותם ב-2005. מאט היה חבר בלהקה נוספת, "Left Nostril", בימי חטיבת הביניים.
שם הלהקה, "Cage The Elephant", נבחר ב-2006, כאשר לאחר הופעה של "Perfect Confusion" ניגש אדם מעורער בנפשו מן הקהל אל חברי הלהקה. בעוד השאר מיהרו אל תוך המכונית על מנת להתחמק מן האיש, מאט לא הספיק ונתקל בו. אותו בחור חיבק בפתאומיות את מאט ואמר לו, שוב ושוב, כי "אתה מוכרח לכלוא את הפיל" ("You have to cage the elephant") – ומאט החליט כי זה יהיה שם הלהקה החדשה שיקימו.